  Виталий Пронин Россиысь граждан обороная но кышкыт учыръёсъя министрлэн Сергей Шойгулэн Пичи Пурга ёросысь Пугачёвое вуылэмез дырысен толэзь ортчиз. Ма лэсьтэмын та дыр ӵоже?Юртъёсты тупатъян-лэсьтон ужъёслэсь мынэмзэс эскерыны Пичи Пурга ёросэ вуылӥз Президент Александр Волков, Россиысь МЧС-лэн Приволжск центрезлэн кивалтžсез генерал-лейтенант Игорь Паньшин, республикаысь но ёросысь кивалтӥсьёс, МЧС-ын ужасьёс.Игорь Паньшин Сергей Шойгулэн вуылэм интыостӥз ортчиз. Пугачёвоысь Зинаида Ахматовалэн квартираяз пыраз. Кузё кышно тупатъян ужын тырмымтэос сярысь вераз. Собере сюрес вуттӥз Яган посёлоке. Заречной ульчаысь Крестина Моховалэн кык этажъем коркаез толэзь куспын ӝутэмын. Ӝоген шуныт юртамы улыны пыромы, мунчоын улыса, жадимы вал ини, капчи мылкыдын вера нылкышно. Мытэм ужзэс дырыз дыръя быдэстэмзы понна подрядчиклы Денис Курбатовлы министр ӟеч кылъёс вераз.Пичи Пурга черкогуртысь Ленин нимо но Кирзаводской ульчаосын куашкан калэ вуэм коркаос интые ӵыж-выльёсыз ӝутэмын. Со юртъёслэн кузёоссы - Гараевъёс но Федотовъёс - лэсьтӥськисьёслэн бригадазылы шумпотэмзэс шара вератэк ӧз чидалэ: таӵе-таӵе тыршозы шуыса, ӧм, пе, малпалэ вал. Туалетмы но, ваннамы но табере корка пушкын. Озьы ик корказы пыртэмын ни газ но, тыл но, ву но. Комнатаоссы вӧл-вӧлэсь, югытэсь, чебересь. Борддоръёсазы яркытэсь шпалеръёс лякылэмын, выж вылазы шуныт линолеум вӧлдэмын. Ӧсъёссы но укнооссы туала куронъёсъя пуктылэмын.Тупатъям коркаосты эскерыны вуэм комиссия котыре котькудаз гуртын уно калык люкаськылӥз. Юанъёс, ӝожтӥськонъёс трос. Шуге-леке шедем адямиосты кивалтӥсьёс оскытӥзы: вань ӝожтӥськонъёс но вазиськонъёс лыдэ басьтэмын луозы, выльысь шараям шекъёсты тупатъялозы.Уж шӧдскымон азинскиз Шойгу вуылэм бере, ивортӥзы гуртоос, зуркам коркаосты тупатъязы, улыны ярантэмъёссэ сэрттыса, выльёссэ ӝутӥзы. Тупатъян ужъёс šоген йылаз-пумаз вуозы.- Асьмелэн лэсьтӥськись-ёсмы ужаны быгато, соослы дыр гинэ пуктоно, - подрядчикъёслэсь тыро-пыдо ужамзэс ушъяз Игорь Паньшин. - Мынам малпамея, та югдурез федерал эскеронъёсысь куштыны луоно ни. Адямиослэн ымныразы пальпотон кылдэмын. Соос, шумпотэмзэс ватытэк, тау карыны быгато Сергей Шойгулы но Александр Волковлы.Тупатъян ужъёслы йылпумъянъёс лэсьтыса, та нуналэ ик, ӝытазе, Александр Волков комиссиез люказ. Со пусйиз:- Туннэ нуналлы тупатъян ужъёслы но шуге-леке шедем адямиослы компенсация тырыны республикалэн бюджетысьтыз 300 миллион манет быдтэмын. Тупатъян ужъёсты йылаз-пумаз вуттон вылысь коньдон витиськом на Москваысь.Любовь Тихонова. Теги: АлександрВолков МЧС ПичиПурга  